Penn Badgley
Penn Dayton Badgley (sündinud 1. novembril 1986) on Ameerika Ühendriikide näitleja ja muusik. Tema tuntuimad rollid on Dan Humphrey CW sarjas "Gossip Girl" (2007–12) ja Joe Goldberg Netflixi trillersarjas "You" (2018– ...). Badgley on mänginud sellistes filmides nagu "John Tucker Must Die" (2006), "The Stepfather" (2009), "Easy A" (2010) ja "Margin Call" (2011). Ta on ka Brooklynis tegutseva indie-bändi MOTHXR laulja. Nende stuudioalbum "Centerfold" ilmus 2016. aastal.